Rooma

Rooma on Italian pääkaupunki. Roomassa sekoittuvat antiikki ja nykyaika, vanhanaikainen ja moderni. Maailman pienin valtio, vain 44 hehtaarin kokoinen katolisen kirkon keskuspaikka Vatikaanivaltio sijaitsee keskellä Roomaa. Rooman asukasluku on noin 2,7 miljoonaa (vuonna 2006) ja Rooman metropolialueella asuu yli 3 miljoonaa asukasta. == Ymmärrä == Tu non potrai mai vedere nulla più grande di Roma. "Et tule koskaan näkemään mitään Roomaa suurenmoisempaa." == Alueet == Rooman kaupunki jakautuu 19 hallintoalueeseen (municipi). Sen lisäksi Rooman kaupunginmuurien sisäpuolinen osa jaetaan 22 osaan (rioni). Muita aluetyyppejä ovat kaupunginmuurien ulkopuoliset, mutta GRA:n sisäpuoliset osat (quartieri) ja GRA:n ulkopuoliset Agro Romanon alueet (zone). Historiallinen keskusta (centro storico) on itsessään melko pieni, ainoastaan 4% kaupungin pinta-alasta. Rioni: Monti Trevi Colonna Campo Marzio Ponte Parione Regola Sant'Eustachio Pigna Campitelli Sant'Angelo Ripa Trastevere Borgo Esquilino Ludovisi Sallustiano Castro Pretorio Celio Testaccio San Saba Prati Quartieri: Flaminio Parioli Pinciano Salario Nomentano Tiburtino Prenestino-Labicano Tuscolano Appio Latino Ostiense Portuense Gianicolense Aurelio Trionfale Della Vittoria Monte Sacro Trieste Tor di Quinto Prenestino-Centocelle Ardeatino Pietralata Collatino Alessandrino Don Bosco Appio Claudio Appio Pignatelli Primavalle Monte Sacro Alto Ponte Mammolo San Basilio Giuliano Dalmata Europa == Tule == === Lentokoneella === ==== Fiumicino ==== 1 Leonardo da Vincin kansainvälinen lentoasema (Fiumicino) (32 kilometrin päässä Rooman keskustasta). IATA: FCO Siellä on kolme terminaalia: A kotimaan lentoja varten, B sekä kotimaan, että ulkomaanyhteyksille sekä C pelkästään kansainvälisiä yhteyksiä varten. Terminaaleja yhdistää monorail-yhteys. Fiumicinolta on suora junayhteys, Leonardo Express, Terminin asemalle alkaen klo 7.37 ja sitten tunnin välein klo 8-22. Matka kestää noin puoli tuntia ja maksaa 14,00 € (kesäkuu 2011). Fiumicinolta on myös paikallisjunayhteys Ostiensen, Trasteveren ja Tiburtinan asemille (8,00€,lokakuu 2011). Ostiensen ja Tiburtinan asemilta on mahdollista vaihtaa Rooman metroon ja jatkaa sitä kautta Terminin asemalle. CO.TRAL:in paikallisbussi suoraan lentokentältä rautatieasemalle maksaa 3,60 € ja matka kestää reilun tunnin. Bussipysäkki on 100 metriä saapuvien lentojen terminaalin (B&C) uloskäynniltä vasempaan ja lippuja voi ostaa tupakkakaupoista (Tabaccheria, siniset kyltit). Halvimmilla kentältä kuitenkin pääsee keskustaan bussin ja metron yhdistelmällä. Paikallisbussilla kentältä ensin Maglianan metroasemalle (1,60€) ja sieltä metrolinjalla B keskustaan (1,00 €). Bussissa on kyltti "Fiumicino-Porto-Magliana". CO.TRAL:in bussit Fiumicinosta Terminin asemalle kulkevat öisin 90 minuutin välein ja matka kestää noin 45 minuuttia. Taksimatka roomalaisella taksilla Fiumicinolta Roomaan maksaa 40,00 € (vuonna 2008) sisältäen matkan enintään neljälle hengelle matkatavaroineen. Hinta on voimassa matkoilla, joiden määränpää on Aurelianuksen muurien sisäpuolella ts. Rooman keskustassa. Fiumicinon kunnan viralliset taksit veloittavat matkasta 60,00€ (vuonna 2008). Hintaero johtuu käytännössä siitä, että Fiumicinon taksien ei tarvitse noudattaa Rooman taksien sopimaa 40,00 € kiinteää taksaa vaan ne voivat veloittaa matkasta normaalien tariffien mukaan. Matkailijan on siis rahaa säästääkseen varmistua, että taksi on Rooman virallinen taksi. Astuessasi lentoasemalta ulos, on kimpussasi heti monenlaista kyydin tarjoajaa. Viralliset taksit ovat jonossa kadun varrella, näiden taksien joukossa on takseja myös viidelle hengelle (eteen saa nostettua yhden penkin lisää). Kaikista paras on lähestyä rohkeasti taksijonossa olevia takseja kysyäksesi kyytiä. Huijaritaksit erottaa siitä että niitä tarjotaan sinulle "aggressiivisesti" ja pyydetään ylihintaa. Huijarikuskeilla on kaulassaan esim oranssi lappu, jolla väittävät olevansa virallisia takseja. Kaikki sujuu siis ongelmitta kun kysyt kyytiä suoraan valkoisten taksien jonosta. ==== Ciampino ==== 2 Giovan Battista Pastinen kansainvälinen lentoasema (Ciampino) (15 kilometriä Roomasta kaakkoon lähellä GRA-kehätietä, jolta pääsee pohjois/etelä ja itä/länsi -moottoriteille). IATA: CIA Suora bussiyhteys Ciampinosta Terminille maksaa joko 8,00 € Terravisionin [1] bussilla, 6,00 € Sit busin autolla [2] tai 5,00 € harvemmin kulkevilla Schiaffinin [3] busseilla. Lentokentältä on bussiyhteys Ciampinon asemalle, josta kulkee junia Terminin asemalle 15 minuutin välein klo 6.30-23.00. Ciampinon lentokentältä on bussiyhteys Anagninan metroasemalle tunnin välein. Lentokentältä on myös ilmainen bussikuljetus iäkkäille ja liikuntarajoitteisille. Matka on varattava etukäteen. Halvin tapa myös Ciampinon kentältä keskustaan on bussin ja metron yhdistelmä. Ota CO.TRAL/Schiaffinin -bussi terminaalin ulkopuolelta Anagninan metroasemalle, josta metrolla eteenpäin keskustaan (1,00 €). Taksimatka taksilla Ciampinolta Roomaan maksaa 30,00 € (vuonna 2008) sisältäen matkan enintään neljälle hengelle matkatavaroineen. Hinta on voimassa matkoilla, joiden määränpää on Aurelianuksen muurien sisäpuolella ts. Rooman keskustassa. === Junalla === 3 Rooman päärautatieasema. Termini on yksi Italian suurimmista asemista. Hyvät junayhteydet esimerkiksi Milanoon, Firenzeen ja Napoliin. Yöjunat pysähtyvät myös Tiburtinan asemalla, joka sijaitsee kolme kilometriä Terminin asemalta itään. == Liiku == === Kävellen === Monipuolisesta julkisen liikenteen tarjonnasta huolimatta matkailija saa eniten irti lomastaan Roomassa kulkemalla kävellen keskustassa. Suuri osa Rooman keskustaa on rauhoitettu kevyelle liikenteelle ja suurimmat nähtävyydet ovat tämän vuoksi helpoimmin tavoitettavissa jalkaisin. Osa pääkaduista suljetaan liikenteeltä sunnuntaisin. Rooman liikenne on kaoottisempaa kuin Suomessa. Kävelyteitä ei juurikaan ole ja nopeudet ovat päätä huimaavia. Varovaisuutta on syytä noudattaa mutta liikennettä on silti turha pelätä millään tavalla. Roomaan voit tutustua myös virtuaalisesti ennen matkaa: Virtuaaliseikkailu Roomassa === Metrolla === Roomassa on kaksi metrolinjaa, jotka risteävät Terminin asemalla. Metroverkkoa kehitetään jatkuvasti. Kertalippu maksaa noin euron ja on voimassa 75 minuuttia julkisessa liikenteessä tai yhden metromatkan. Metrojunien nuhruisen ulkoasun ei kannata antaa hämätä. Turisteille myytävä viikon metro/bussilippu on loistava hankinta. Saat sen 24 eurolla (10.6.2014) ja saat matkustaa 7 päivän ajan rajoituksetta busseissa, metroissa ja raitiovaunuilla, sekä tietyille pysäkeille (kartoissa punaisella, laitakaupungilla) myös paikallisjunilla. 3 päivän lippu maksaa 16€ (10.6.2014) ja yhden matkan lippu (100 minuuttia matka-aikaa leimaamisesta) 1,5€. Lippua myydään useimmilla metroasemilla (automaateista) ja sinisellä T-kirjaimella mainostavissa tupakkakaupoissa. Lippuun kirjoitetaan oma allekirjoitus ja syntymäaika ja ensimmäisellä käyttökerralla metron lukija leimaa kortin automaattisesti. Bussissa leimaus on tehtävä itse "keltaisella koneella". Lipun ohella pidä mukanasi passikopiota lipuntarkastusten varalta. Tarvitset lippua ainoastaan mennessäsi metrolaiturille, lipulla avataan sinne menevä portti. Ensikäytön yhteydessä kone myös rei'ittää lipun ja merkitsee siihen viimeisen voimassaolopäivän (kalenteripäivä, klo 24 asti). Busseissa astut vain bussin keskiovesta sisään, lippua ei tarvitse näyttää (joskus laitureilla on isompi joukko virka-asuisia tarkastajia) eikä leimata kuin yhden ainoan kerran, mikä on viikko-lipulla huomattavan kätevää. Rooman metroverkoston ja bussiyhteydet oppii parissa päivässä ja matkustaminen on vaivatonta ja helppoa. Olet kaukaa viisas jos tutustut Rooman metroverkostoon jo ennen matkaasi. Hotellista saat opastusta kaupungissa liikkumisessa. Rooman metron B-linja (Linea B) avattiin 9.helmikuuta 1955. A-linja avattiin vuonna 1980. C-linjan on tarkoitus valmistua lähitulevaisuudessa. Rooman julkisen liikenteen sivut === Paikallisjunalla === Roomasta pääsee kätevästi lähialueen pienempiin kaupunkeihin paikallisjunilla (ferrovia regionale). Ferrovia Regionale 1 (Aeroporto Fiumicino-Orte) Paikallisjuna Fiumicinon lentoasemalta Trasteveren, Ostiensen ja Tiburtinan asemien kautta Orten kaupunkiin 60 kilometrin päähän Roomasta. Matka kestää noin tunnin. Ferrovia Regionale 2 (Roma-Tivoli) Paikallisjuna Tiburtinan asemalta Tivolin kaupunkiin, joka sijaitsee noin 40 kilometrin päässä Roomasta. Ferrovia Regionale 3 (Roma-Viterbo) Paikallisjuna Ostiensen asemalta Viterboon. Matkan pituus on 87 kilometriä. Ferrovia Regionale 4 (Roma-Frascati, Roma-Velletri ja Roma-Albano Laziale) Kolme paikallisjunayhteyttä Frascatiin, Velletriin ja Albano Lazialeen Terminin asemalta. Roma-Frascati -matka kestää 24 minuuttia, Roma-Velletri -matka kestää 41 minuuttia ja Roma-Albano Laziale -matka kestää 29 minuuttia. Ferrovia Regionale 5 (Roma-Civitavecchia) Paikallisjunayhteys Terminin asemalta Rooman satamaan, Civitavecchiaan. Ferrovia Regionale 6 (Roma-Cassino) Paikallisjunayhteys Terminin asemalta Cassinoon. Cassinosta on mahdollista jatkaa junalla Napoliin. Ferrovia Regionale 7 (Roma-Latina) Paikallisjunayhteys Terminin asemalta Latinaan. Ferrovia Regionale 8 (Roma-Nettuno) Paikallisjunayhteys Terminin asemalta Nettunoon, entisen jalkapallon maailmanmestarin Bruno Contin kotikaupunkiin. Museo ferroviario Roma Porta San Paolo Museorautatie Porta San Paolon asemalla. Auki ma-pe klo 9.00-13.00. Ferrovia Roma-Lido Paikallisjuna Roomasta Lido di Ostiaan. Juna lähtee Roomasta Porta San Paolon asemalta. Ensimmäinen juna lähtee päivittäin 5.18 ja viimeinen klo 23.30. Matkan kesto on noin 40 minuuttia. Ferrovia Roma-Pantano Alunperin osa Roma-Frosinone linjaa, tämä paikallisjuna lähtee Lazialin asemalta ja saapuu Pantanon asemalle. Ferrovia Roma-Viterbo Juna lähtee Flaminion asemalta 10-15 minuutin välein. Matkan pituus on 102 kilometriä. Usein kysyttyjä kysymyksiä === Bussilla === Tavalliset bussit kulkevat useimmilla reiteillä. Historiallisen keskustan kapeilla kaduilla liikennöivät pienet sähkökäyttöiset pienoisbussit. Bussipysäkit osoittavat reitin numeron, reitin päätepysäkin ja luettelon välipysäkeistä, joille bussi pysähtyy. Bussiin astutaan sisään takaovesta ja lippu leimataan. Bussista poistuminen tapahtuu keskiovesta. === Raitiovaunulla === Raitiovaunulla pääset kätevästi kaupungin laitamille. Roomassa on yhteensä 6 raitiolinjaa, joista seuraavat ovat hyviä nähtävyyslinjoja: 3 - Villa Borghese > Villa Giulia > nykytaiteen museo > eläintarha > Trastevere 8 - Trastevere 19 - Piazza del Risorgimento > San Pietro > nykytaiteen museo > eläintarha > Trastevere === Taksilla === Valtion valvovat taksit ovat valkoisia tai keltaisia. Varmista aina, että taksi on virallinen ja että mittari käy. Vältä mittarittomia takseja, koska niillä ei ehkä ole voimassaolevaa vakuutusta. Taksojen pitää olla näkyvillä auton sisällä hinnastossa. Kätevimmin taksin saat tolpalta tai tilaamalla puhelimitse. Lisämaksua peritään puhelintilauksesta, matkatavaroista sekä lisämatkustajista. Maksimimatkustajien määrä taksia kohden on neljä henkeä. Hinnat ovat kalliimpia yöllä, sekä sunnuntaisin ja yleisimpinä vapaapäivinä. Roomassa sekä muissa suurissa kaupungeissa takseilla on kiinteä hinta lentokentän ja keskustan välillä. Rooman taksiasemat Termini Piazza Venezia Piazza San Silvestro Piazza di Spagna Piazza Sonnino (Trastevere) === Huomioitavaa === Turistille voi olla kannattavaa hankkia RomaPass, joka oikeuttaa matkustamaan kaikilla julkisen liikenteen kulkuneuvoilla kolmen päivän ajan. Passilla saa myös alennuksia esimerkiksi museoista. Lisätietoa: RomaPass Liputta matkustavia rangaistaan 50€ sakolla. == Näe == EU-maiden kansalaiset pääsevät alennuksella useimpiin nähtävyyksiin, joissa yleensä peritään pääsymaksu. 1 Bocca della Verità. Santa Maria in Cosmedin -kirkossa sijaitseva "totuuden suu" muistetaan myös ehkä parhaiten Gregory Peckin ja Audrey Hepburnin tähdittämästä elokuvasta Loma Roomassa 2 Castel Sant'Angelo. Kansallismuseon keramiikka-, ase-, kaluste- ja renessanssimaalausten kokoelma sijaitsee täällä. Castel Sant'Angelo on myös toiminut mausoleumina, linnoituksena, paavin turvapaikkana sekä vankilana, jossa ovat istuneet muun muassa Benvenuto Cellini ja miekkailija Giuseppe Balsamo. Circo Massimo. Rooman valtakunnan aikainen entinen hippodromi on nykyään suuri puisto, jossa järjestetään konsertteja ja muita ulkoilmatapahtumia. 3 Colosseum. Suurin Rooman valtakunnan ajalta säilynyt amfiteatteri, jossa gladiaattorit taistelivat villipetojen kanssa kuolemaan asti. 4 Fontana di Trevi. Muistetaan ehkä parhaiten Federico Fellinin ohjaamasta sekä Marcello Mastroiannin ja ruotsalaisen Anita Ekbergin tähdittämästä klassikkoelokuvasta La Dolce Vita [4] vuodelta 1960. Vanhan roomalaisen uskomuksen mukaan kolikon heittäminen olan yli takaa paluun Roomaan, kahden kolikon heittäminen enteilee avioliittoa ja kolmen kolikon heittäminen avioeroa. Suihkulähteeseen heitetään päivittäin keskimäärin 3000 euron edestä kolikoita ja varat käytetään paikallisten ruokakauppojen toiminnan kehittämiseen. 5 Foro Romano (Forum Romanum). Rooman huomattavin arkeologinen nähtävyys, joka oli antiikin Rooman arkielämän keskus. 6 Monumento Nazionale a Vittorio Emanuele II. Yhdistyneen Italian ensimmäisen kuninkaan, Vittorio Emanuele II:n kunniaksi rakennettu monumentti Piazza Venezialla edustaa uusklassista suunnittelua. Monumentille on annettu kansan keskuudessa useita leikkisiä kutsumanimiä, kuten "kermakakku", "kirjoituskone" ja "tekohampaat". 7 Palatino (Foro Romanon ja Circo Massimon välissä). Palatino -kukkula on merkittävin Rooman seitsemästä kukkulasta. Kukkulalla on ollut asutusta jo 1000 vuotta eKr. Palatinolla on runsaasti arkeologisia jäänteitä eri keisarisukujen rakennettumista palatseista. Perimätiedon mukaan naarassusi imetti Rooman perustajia Romulusta ja Remusta tältä kukkulalta löytyneessä luolassa. 8 Pantheon. Antiikin Rooman ajoilta säilynyt pakanallinen temppeli, joka on myöhemmin vihitty kirkoksi. 9 Piazza Navona. Vilkas aukio keskellä Roomaa, joka on sekä roomalaisten, että matkailijoiden suosima kohtaamispaikka. Aukiolla voit nauttia katuesiintyjien esityksista, maalauttaa itsestäsi muotokuvan tai juoda kupillisen kahvia jossakin useista viehättävistä kahviloista. Piazza di Porta Capena. Etiopiasta vuonna 1936 kaapattu Aksumin obeliski sijaitsi tällä aukiolla vuoteen 2005 saakka, jolloin Italian valtio palautti obeliskin sen alkuperäiselle paikalleen Etiopiaan. 10 Piazza di Spagna e Scalinata di Trinità dei Monti (Espanjalaiset portaat). Piazza di Spagnalla poseerataan valokuvattavana, katsellaan ihmisvilinää ja istuskellaan ostosten lomassa. Francesco De Sanctis'n suunnittelemat 138-askelmaiset portaat nousevat Piazza di Spagnan aukiolta ylös Trinità dei Montin kirkon sisäänkäynnille. 11 Piazza Vittorio. Esquilinon kaupunginosassa, Terminiltä etelään sijaitseva aukio on monikulttuurisen Rooman keskus. Tämän aukion laitamilla on paljon etnisiä kauppoja ja ravintoloita. 12 Piramide di Caio Cestio (Caius Cestiuksen pyramidi). Caius Cestiuksen mausoleumi sijaitsee protestanttisen hautausmaan vieressä. Mausoleumin välittömässä läheisyydessä sijaitseva metroasema on saanut nimensä Piramiden mukaan. 13 Stadio Olimpico. Toimi vuoden 1960 kesäolympialaisten päänäyttämönä. Stadionilla on myös järjestetty kerran yleisurheilun ja jalkapallon MM-kisat, sekä EM-kisat kahdesti. Olimpicolla on saatu nauttia myös monien kansainvälisesti tunnettujen artistien musiikkikonserteista. Stadion sijaitsee noin kuuden kilometrin päässä kaupungin keskustasta Monte Mario -kukkulan juurella. Nykyään stadion toimii kaupungin kahden suuren jalkapalloseuran AS Roman ja SS Lazion kotikenttänä. Stadion on osa suurta Foro Italico -kompleksia. Stadio Olimpicon läheisyydestä löytyy uimastadion, tennisstadion ja Italian olympiakomitean päämaja. 14 Terme di Caracalla. 13 hehtaarin kokoisessa Caracallan kylpyläkompleksissa voi tutustua antiikin roomalaisten rentoutumistapoihin. Kesäisin kylpylässä järjestetään oopperaesityksiä. Via Appia Antica. Antiikin roomalaisten tienrakennustaitoja sekä varhaiskristillisiä nähtävyyksiä voi ihastella kävellessä tätä ehkä antiikin Rooman kuuluisinta tietä pitkin. Via Appia on Euroopan pisin suora tie, 62 kilometriä. 15 Cinecittàn elokuvastudiot, Via Tuscolana. Rooman kuuluisa elokuvastudio on avoinna yleisölle lämpiminä kesäiltoina. === Kaupunginosat === Corviale Tämä kilometrin mittainen kerrostalo on rakennettu 1970-luvulla. Ehdoton nähtävyys Rooman lounaisella esikaupunkialueella. E.U.R. (Espozione Universale di Roma) Tämä modernia tyyliä edustava esikaupunki sijaitsee noin 10 kilometriä lounaaseen Rooman keskustasta. Suunnittelutyöt aloitettiin Benito Mussolinin toimesta vuonna 1935. Tarkoituksena oli juhlistaa fasismin 20-vuotista taivalta vuoden 1942 maailmannäyttelyssä. Rakennustyöt kuitenkin keskeytyivät toisen maailmansodan ja fasistihallinnon kaatumisen myötä. Alue valmistui lopulta vuonna 1953. Testaccio Tiberin itärannalla, Trastevereä vastapäätä sijaitseva kaupunginosa on perinteinen työväestön asuinalue, joka on nykyään Rooman yöelämän keskus. Testaccion suurimpia nähtävyyksiä ovat Monte Testaccio, protestanttinen hautausmaa ja entinen teurastamo, joka toimii nykyään monien yökerhojen majapaikkana. Testaccio on AS Roma -jalkapallojoukkueen vahvaa kannatusaluetta. Trastevere Tiberin länsirannalla sijaitseva kapeista kujista koostuva sokkeloinen ja idyllinen työläiskaupunginosa, joka on suosittu taiteilijoiden keskuudessa. Täältä löydät parhaimmat trattoriat ja kahvilat, joissa aito roomalainen tunnelma on taattu. === Kirkot === 16 Basilica di San Paolo fuori le mura. Aurelianuksen muurien ulkopuolella sijaitseva kirkko on rakennettu apostoli Paavalin hautapaikalle. 17 Basilica di San Pietro (Pietarinkirkko). Sunnuntaisin sisälle ei yleensä pääse, mutta muina viikonpäivinä pääsy on vapaa ja ilmainen. Varaudu kuitenkin pitkiin jonoihin, jotka aiheutuvat sisäänkäynnin turvajärjestelyistä. Kupolissa voi käydä maksusta ihailemassa näköaloja, ellei kärsi ahtaan paikan kammosta - portaat ovat melkoisen ahtaat, ja vain osan matkaa pääsee hissillä. 18 Cappello Sistino (Sikstuksen kappeli). Tunnettu Micheangelon maalaamista freskoista. 19 Santa Maria Maggiore. Yksi Rooman neljästä suurimmasta kirkosta. Santa Maria Maggioren kellotorni on Rooman korkein -75 metriä. 20 Santa Maria in Trastevere. Sijaitsee Tiberin oikealla rannalla Trasteveren kaupunginosassa. === Puistot === 21 Villa Ada. Suuri 160 hehtaarin puisto Via Salarian varrella keskustasta koilliseen. Puiston keskellä sijaitsee huvila, jonka entinen omistaja oli Savoijin kuningassuku. Puistosta löytyvät myös Priscillan katakombit. Heinäkuussa puistossa järjestetään suuri maailmanmusiikkifestivaali Roma Incontra Il Mondo, jossa ovat esiintyneet muun muassa Brusco ja Modena City Ramblers. 22 Villa Borghese. Yksi Rooman upeimmista puutarhoista. Kauniita käytäviä reunustavat vanhat patsaat sekä suihkulähteet. Puutarhan hienoimpia nähtävyyksiä ovat Casino della Meridiana, lintutalo ja tekojärvi. Puiston keskellä sijaitsevalla Piazza di Sienalla järjestetään hevoskilpailuja. Puistossa on myös eläintarha. 23 Villa Doria Pamphili. Rooman suurin puisto sijaitsee Tiberin länsipuolella. Puisto avattiin yleisölle vuonna 1971 ja on siitä lähtien ollut lenkkeilijöiden ja muiden ulkoilijoiden suosiossa. Villa Lante. Suomen Rooma-instituutin kotipaikka. == Tee == === Klassinen musiikki === Auditorium, Parco della Musica, Viale Pierre de Coubertin 30, ☎ +39 6 8082 058. ma-pe 19.00-21.00, 21.00-23.00. Arkkitehti Renzo Pianon suunnittelema konserttisali, joka avattiin vuonna 2002 Stadio Flaminion lähelle. kohtuuhintainen. Teatro dell'Opera di Roma, Via Firenze 72, ☎ +39 6 4817 557. Yksi Italian parhaista oopperataloista, sekä baletin virallinen esityspaikka. Kesällä esitykset pidetään Opera alla Terme di Caracallassa. === Populaarimusiikki === Roma Incontra Il Mondo, Via di Ponte Salario (Villa Ada). Villa Adan puistossa vuosittain järjestettävä Roma Incontra Il Mondo tarjoaa musiikkiesityksiä joka ilta kesäkuun puolivälistä elokuun alkuun alkaen klo 20.00. edullinen. === Urheilu === Osallistu Rooman maratonille maaliskuussa. Kilpailu alkaa Via Fori Imperialilta ja päättyy myös sinne. Maratona di Roma. Huhti-toukokuun vaihteessa Villa Borghesessa järjestetään International Horse Show Piazza di Siena. Esteratsastuskilpailut keräävät paikalle hienostunutta ja varakasta yleisöä. Joka vuosi toukokuussa Rooma isännöi Italian avointa tennisturnausta (Internazionali d'Italia), joka samalla avaa Euroopan kilpailukauden. Autodromo Pietro Taruffi (Vallelunga), Via Mola Maggiorana 4-6 (Campagnano di Roma)". Vallelungan moottorirata sijaitsee 30 kilometriä Roomasta pohjoiseen Campagnano di Roman kaupungissa. Syyskuussa täällä järjestetään Superbike World Championshipin osakilpailu. Piscina delle Rose, Viale America 20, ☎ +39 6 5926 717. Rooman suurin ulkouimala sijaitsee Mussolinin rakennuttaman Palasportin tiloissa. Stadio Flaminio, Viale Tiziano, ☎ +39 6 3685 7832. Italian rugbymaajoukkue kilpailee Six Nations -turnauksessa Englannin, Ranskan, Skotlannin, Irlannin ja Walesin kanssa. Italiassa on 24 rugbyseuraa, mutta parhaat ottelut pelataan pääkaupungissa, kun RBS Roma pääsee kentälle. Stadio Olimpico, Viale del Foro Italico, ☎ +39 6 5060 200 (Roma) +39 6 9070 601 (Lazio), e-mail: (Roma), info@sslazio.it (Lazio) info@asromaweb.com (Roma), info@sslazio.it (Lazio). Rooman johtavat jalkapalloseurat AS Roma ja SS Lazio pelaavat vuoroviikonloppuisin Stadio Olimpicolla Italian Serie A:n otteluita. MULTIPLE-EMAIL === Lapset === LunEur Park, Via delle Tre Fontane. Italian vanhin 1953 avattu huvipuisto. Kummitustaloja, törmäilyautoja ynnä muita laitteita. Sopiva paikka pienille ja teini-ikäisille. Suljettu Vuodesta 2008. Time Elevator, Via S.S. Apostoli 20, ☎ +39 6 6990 053. Kolmiulotteinen multimediaesitys, joka kuvaa Rooman historiaa sen perustamisesta nykypäivään -Kaupunki palaa ja Caesar murhataan. == Osta == Forum Termini Terminin rautatieasemalta löydät kattavan valikoiman merkkiliikkeitä. Etam Lingerie, Forum Stazione Termini. 8.00-22.00. Ranskalaisen Etam-ketjun alusvaateliike kohtuuhintainen. Swatch, Forum Stazione Termini. 8.00-22.00. Trastevere Porta Portese, Piazza di Porta Portese. sunnuntaisin 6.00-14.00. Rooman kuuluisin kirpputori tarjoaa kahden katukilometrin matkalta edullista tavaraa. Myytävänä on muotivaatteita ja antiikkia, sekä tilpehööriä. Ei luottokortteja. Porta Portese on todella edullinen ja näkemisen arvoinen paikka. Samalla kannattaa syödä Trasteveressa, siellä se on huomattavasti Rooman keskustaa edullisempaa. Via Borgognona Calvin Klein, Via Borgognona 66. erittäin kallis. Fendi, Via Borgognona 36-40. erittäin kallis. Gianfranco Ferrè, Via Borgognona 5. erittäin kallis. Givenchy, Via Borgognona 21. erittäin kallis. Laura Biagiotti, Via Borgognona 43. erittäin kallis. Moschino, Via Borgognona 32. erittäin kallis. Versace, Via Borgognona 2. erittäin kallis. Via dei Condotti Tunnettu ostoskatu vastapäätä Espanjalaisia portaita, jolta löydät muotimaailman suurten nimien viimeisimmät luomukset. Armani, Via dei Condotti 77, ☎ +39 6 6991460. erittäin kallis. Buccellati, Via dei Condotti 32. erittäin kallis. Bvlgari, Via dei Condotti 10, ☎ +39 6 6793 876. ma 15.00-19.00 ti-la 10.00-19.00. Rooman loisteliain, mutta uskomattoman kallis kultasepänliike. erittäin kallis. Damiani, Via dei Condotti 82. erittäin kallis. Dolce & Gabbana, Via dei Condotti 52. erittäin kallis. Ferragamo, Via dei Condotti 66. erittäin kallis. Louis Vuitton, Via dei Condotti 15. erittäin kallis. Max Mara, Via dei Condotti 17-19A. erittäin kallis. Prada, Via dei Condotti 92, ☎ +39 6 6790897. erittäin kallis. Valentino, Via dei Condotti 13. erittäin kallis. Via del Corso Disney Store Roma, Via del Corso 165, ☎ +39 6 69924891. kohtuuhintainen. la Feltrinelli Libri e Musica, Piazza Colonna 31/35, ☎ +39 6 69755001. su-to 10.00-21.00, pe-la 10.00-22.00. kohtuuhintainen. AS Roma Store, Piazza Colonna 360, ☎ +39 6 6786514, e-mail: info@asromastore.it. kohtuuhintainen. Benetton, Via Tomacelli 164, Angolo Via del Corso 422-423, ☎ +39 6 68102530. kohtuuhintainen. Via Nazionale Via Nazionalella voit tehdä edullisia/kohtuuhintaisia löytöjä. Kadun varrella on useita vaate- ja asusteliikkeitä. Calcio Italia Store, Via Nazionale 251B, ☎ +39 6 483 463, e-mail: sales@calcioitalia.com calcio@calcioitalia.com, sales@calcioitalia.com. kohtuuhintainen. MULTIPLE-EMAIL Fiorucci, Via Nazionale 236, ☎ +39 6 4883 175. ma-la 9.30-20.00. kallis. Lei, Via Nazionale 88, ☎ +39 6 3964 821 70. ma-la 10.00-20.00, su 10.00-14.00 ja 16.00-19.30 (heinä- ja joulukuussa), muutoin ma-la 10.00-20.00.. Dolce & Gabbanan ja Romeo Giglin valmisvaatteita, sekä juhlapukuja runsain mitoin. erittäin kallis. Mel Bookstore, Via Nazionale 254, ☎ +39 6 4885 405, e-mail: melromainfo@melbookstore.it. ma-la 9.00-20.00, su 10.30-13.00 ja 16.00-20.00. kohtuuhintainen. == Syö == Roomassa on hyvin paljon ravintoloita. Ruokakauppoja löytää helposti, jos ymmärtää seurata opasteita. === Ruokakaupat === DeSpar, Corso Vittorio Emanuele II 42. ma-la 8.00-21.00, su 9.00-21.00. DeSpar, Piazza Flavio Biondo (Trasteveren juna-aseman vieressä.), ☎ +39 06 5818 058. ma-la 8.00-21.00, su 9.00-21.00. DeSpar, Piazzale Partigiani (Piramiden metroaseman lähellä.). ma-la 8.00-21.00, su 9.00-21.00>. DeSpar, Via Claudio Asello 67 (Cinecittàn kaupunginosassa.), ☎ +39 06 7636 7399. ma-la 8.00-21.00, su 9.00-21.00. DeSpar, Via della Moretta 10. ma-la 8.00-21.00, su 9.00-21.00. DeSpar, Via del Pozzetto 119. ma-la 8.00-21.00, su 9.00-21.00. DeSpar, Via Galeazzo Alessi 261 (Via Casilinan ja Via Tor Pignattaran kulmassa.), ☎ +39 06 2414 601. ma-la 8.00-21.00, su 9.00-21.00. DeSpar, Via Nazionale 215 (Keskustassa.), ☎ +39 06 4824736. ma-la 8.00-21.00, su 9.00-21.00>. DeSpar, Via San Bartolomeo de Vaccinari 78. ma-la 8.00-21.00, su 9.00-21.00. Supermercati, Piazza Indipendenza 28, ☎ +39 06 4470 7290. === Edulliset ravintolat === L'angelo del Bacco, Via Flavia 32, ☎ +39 06 4890 4666. Yksinkertainen trattoria halvoin hinnoin. Avoinna joka päivä, paitsi lauantaisin lounasaikaan. L'archetto II, Via Agostino Bertani, 6 (Piazza di San Cosimaton liepeillä), ☎ +39 06 589536. Lämminhenkinen ja edullinen pizzeria-spaghetteria on täynnä paikallisia iltayhdeksän jälkeen. Mr. Panino, Stazione Termini. 10.00-22.00. Täytettyjä lämpimiä patonkeja. Spizzico, Stazione Termini. 8.00-23.00. Pizzaa, salaatteja, focaccioita. === Keskihintaiset === Gelateria Giolitti, Via Uffici del Vicario 40, ☎ +39 6 6991 1243. ma-su 7.00-2.00 (ympäri vuoden). Kaupungin vanhin jäätelöbaari tarjoaa yli 50 kotitekoisen jäätelömaun valikoiman. Erittäin suosittu roomalaisten keskuudessa. Pizzeria Remo, Piazza Santa Maria Liberatrice 44, ☎ +39 6 574 6270. Hyviä ohuita roomalaisia pizzoja. === Hintavat === Celestino, Viale dei Parioli 184, ☎ +39 6 807 8242. Täällä voit nähdä paljon poliitikkoja, toimittajia ja ihmisiä, jotka haluavat näkyä. Erittäin korkea taso keittiössä ja hinnat katossa. F.I.S.H., Via dei Serpenti 16, ☎ +39 6 478 249 62. Australialaisvaikutteinen sushi-ravintola Colosseumin lähellä. Il Fungo, Piazza Pakistan 1, ☎ +39 6 592 1980. Melko kallis, mutta näköalat vesitornin huipulta ovat henkeäsalpaavan päätähuimaavat. La Tana dei Golosi, Via San Giovanni in Laterano 220, ☎ +39 6 7720 3202" > Omistaja Marco di Gennaron intohimona on kerätä perinteisiä reseptejä ympäri maata, joiden avulla hän haluaa tarjota asiakkailleen kulinaarisen matkan monien makujen Italiaan. Ravintolassa tarjotaan vain parasta ja kaikki vihannekset ovat luonnonmukaisesti viljelty. Suljettu sunnuntaisin.. Roof Garden, Les Etoiles, Via dei Bastioni 1, ☎ +39 6 6873 233. Tämä kattoterassiravintola on ykkösvaihtoehto kaikille, jotka etsivät upeita näköaloja ja hyvää ruokaa rahojensa vastineeksi. Ravintolan omaperäisessä viinivalikoimassa on yksi Umbrian parhaiten varjelluista salaisuuksista, punaviini Sagrantino di Montefalco. == Juo == === Kahvilat === Illy Caffé, Stazione Termini. ma-pe 7.00-22.30, la-su 8.00-20.30. === Baarit & pubit === === Sosiaalikeskukset === Acrobax, Via della Vasca Navale 6, ☎ +39 06 9761 6630. edullinen. Bencivenga 15 Okkupato, Via Bencivenga 15 (Nomentana-Pietralata), e-mail: bencivenga15@inventati.org. edullinen. Casale Podere Rosa, Via Diego Fabbri (San Basilio), e-mail: info@casalepodererosa.org. edullinen. C.S.O.A. Auro e Marco, Viale Caduti nella guerra di liberazione 268 (Spinaceto), e-mail: info@auroemarco.org. Baari, konsertteja ja muuta toimintaa. edullinen. C.S.O.A. Corto Circuito, Via Filippo Serafini 57. edullinen. C.S.O.A. Ex-Snia Viscosa, Via Prenestina 173 (Pigneto), ☎ +39 06 2780 0816. edullinen. C.S.O.A. Sans Papiers, Via Carlo Felice 69B, e-mail: spapiers.inventati.org. edullinen. C.S.O.A. Spartaco, Via Selinunte 57, e-mail: info@spartaco.it. edullinen. Forte Prenestino, Via Federico Delpino, 100Celle, ☎ +39 06 2180 7855, e-mail: forte@ecn.org. Rooman suurin sosiaalikeskus Centocellessä. Forte Prenestinossa järjestetään paljon konsertteja, kursseja ja muita tapahtumia. edullinen. Intifada, Via Casal Bruciato 15 (Pinciano), e-mail: scrivi@csintifada.it. edullinen. La Torre, Via Bertero 13 (Casal de' Pazzi), ☎ +39 06 822 869, e-mail: latorre@ecn.org. edullinen. Macchia Rossa, Via Pieve Fosciana 56-82, ☎ +39 6 5526 0306, e-mail: csoamacchiarossa@inventati.org. Konsertteja, kuntosalitoimintaa ja erilaisia kursseja. edullinen. Ricomincio Dal Faro, Via del Trullo 330, e-mail: info@ricominciodalfaro.it. edullinen. Spazio Sociale Ex-51, Via Bacciarini 12 (Valle Aurelia), e-mail: ex51@hotmail.it. edullinen. Villaggio Globale, Lungotevere Testaccio (ex-mattatoio), ☎ +39 3341790006, e-mail: info@vglobale.biz. Sosiaalikeskus Testaccion kaupunginosassa tarjoaa konsertteja, taidetta, liikuntapalveluita ja ruokaa. edullinen. == Nuku == === Camping === Camping Internazionale Castelfusano, Via Litoranea km 1,200, ☎ +39 6 5623 304, e-mail: campingcastelfusano@camping.it. Camping Tiber, Via Tiberina km 1,400, ☎ +39 6 3361 0733, e-mail: info@campingtiber.com. Country Club Castelfusano, Piazza di Castelfusano 1 (Casal Palocco), ☎ +39 6 5618 5490, e-mail: info@countryclubcastelfusano.it. Leirintäalue Ostian lähellä Castel Fusanossa. Suosittu nuorten matkailijoiden keskuudessa. Leirintäalueelta löytyy muun muassa ravintola, supermarket, nettikahvila, jalkapallo- ja tenniskentät, uima-allas, disco ja polkupyörävuokraus Flaminio Village, Via Flaminia Nuova 821, ☎ +39 6 3332 604, e-mail: info@villageflaminio.com. Happy Village & Camping, Via Prato della Corte 1915, ☎ +39 6 3362 6401, e-mail: info@happycamping.net. Seven Hills Village, Via Cassia 1216, ☎ +39 6 3031 0826, e-mail: info@sevenhills.it. === Hostellit === Blue Hostel, Vis Carlo Alberto 13, ☎ +39 340 925 8503. Hyvä ja halpa vaihtoehto Santa Maria Maggioren lähettyvillä. Entinen hotelli toimii nyt eräänlaisena hostellina. Yhden ja kahden hengen huoneita. Varaukset internetin kautta. === Edulliset === Rome Best BB, ☎ +39 3894330366, e-mail: info@rome-best-bb.com. Hotel Embassy, Via A.Salandra 6, ☎ +39 6 4881 402. Halpa hotelli Terminin aseman läheisyydessä. 63 Group, B&B Roma Termini Via Rattazzi, 63, tel. (+39) 338 4280189, [5]. Hotel Lella, Via Palestro 9, ☎ +39 06 42020488, e-mail: reserva@solomonhotels.com. 24h front desk. Loistava sijainti. Hotel Louisiana, Viale Flavia 84, ☎ +39 6 4885 641, e-mail: info@hotellouisiana.it. Halpa hotelli Rooman keskustassa, 15 minuutin kävelymatkan päässä Piazza di Spagnalta. B&B Le Muse Bed and Breakfast Rome, Via Giacinta Pezzana 68, 00197 Roma, Tel: +39 341 7166630. Hotel Mimosa, Via di Santa Chiara 61, ☎ +39 06 68801753, e-mail: info@hotelmimosa.net. LtRooms, Rome Accommodation B&B Via Moricca, 5, tel. (+39) 338 4280189, [6]. Hotel Perugia, Via del Colosseo 7, ☎ +39 6 6797 200. Hotelli sijaitsee aivan Colosseumin vieressä. 13 yksinkertaista, mutta käytännöllistä huonetta Rooman sydämessä. Hotel Vienna, Via Salvatore Barzilai 203, ☎ +39 6 7234 315, e-mail: info@hotelviennazanussi.com. Edullinen hotelli rauhallisella alueella, Anagninan metroaseman lähellä. Auki ympäri vuoden. Il Covo, Via del Boschetto 91, ☎ +39 6 4815 871. Bed and Breakfast -majoitus yksinkertaisilla, mutta toimivilla huoneilla. Vastaanotto alakerran ravintolassa. Stargate Hotel & Hostel, Via Palestro 88, ☎ +39 6 4457 164. Siisti ja edullinen hostelli/hotelli Terminin aseman lähellä. Hostellissa on 4-6 hengen makuusaleja ja hotellihuoneet ovat samantapaisia kuin hostellissa, mutta niissä on vain 1-2 vuodetta. Ovia ei lukita yöksi. Hinta sisältää italialaisen kahvi- ja briossiaamiaisen. === Keskihintaiset === Asunnot Rooma- Rome Sweet Home, Via del Corso 300, ☎ +39 06 3222374. Rome Sweet Home on sivusto, jossa löydät Rooma-asunnot ja Rooma majoitus Beau Site - Historical Residence, Via Ludovisi 45, ☎ +39 06 42012660. Hotelli sijaitsee Via Ludovisi, tyylikäs katu, joka yhdistää Via Veneto ja Via Sistina. Hyvä ympäristö ihmisille, jotka etsivät hillitty, hienostunut oleskelua. Kahden hengen huone alkaen 90 euroa, italialainen aamiainen sisältyy hintaan. Capitolium Rooms, Via Montebello 104, ☎ +39 06 6444917. Tyytyväinen omaisuuden erittäin hyvä sijainti sightseeing. Kaikki modernit mukavuudet saatavilla. Kahden hengen huone alkaen 80 euroa, aamiainen hintaan sisältyi. Colors Hotel, Via Boezio 31, ☎ +39 6 6874 037. Lähellä Vatikaania sijaitseva pieni hotelli. Henkilökunta puhuu hyvää englantia ja asiakkaiden käytössä on keittiö, terassi ja pieni kuntosali. Domus Aventina, Via di Santa Prisca 11B, ☎ +39 6 5746 1375. Domus Aventinan hotelli sijaitsee 1600-luvulla rakennetun San Priscan kirkon luostaripihalla. Hotel degli Aranci, Via Barnaba Oriani 11, ☎ +39 6 8070 202. Hotel Amalfi, Via Merulana, 278, ☎ +39 06 4744313. On intiimi ja tyylikäs 3 tähden hotelli lähellä Termini-rautatieasemaa, sijaitsevien Rooman historiallisessa keskustassa. Kahden hengen huone alkaen € 65,00. Hotel Astrid, Largo Antonio Sarti 4, ☎ +39 6 3236 371. Hotelli, johon kannattaa majoittua, jos on Roomassa vain jalkapallo-ottelun takia. Kävelymatkan päässä Stadio Olimpicolta. Hotel Bramante, Vicolo delle Palline 24, ☎ +39 6 6880 6426. Pietarinkirkon lähellä sijaitseva vuonna 1873 avattu hotelli. 16 kodikasta huonetta. Hotel Brasile, Via Palestro 13, ☎ +39 6 4819486. Hotel Cicerone, Via Cicerone 55, ☎ +39 6 357 61. Hotel Ciceronen ravintola Le Bouchon on AS Roman pelaajien suosiossa. Hotel Cisterna, Via della Cisterna 8, ☎ +39 6 5817 212. Mukava ja vieraanvarainen hotelli Trasteveren sydämessä. Hotel Fiamma, Via Gaeta 61, 00185 Roma, ☎ +39 6 4818436, e-mail: fiamma@leonardihotels.com. Parin sadan metrin päässä Terminin rautatieasemalta. Loistava sijainti. Runsas aamiainen ja tilavat ilmastoidut huoneet. Hotel Gallia, Via Santa Maria Maggiore 143, ☎ +39 6 4740 399, e-mail: gallia@leonardihotels.com. Neljän tähden hotelli Via Cavourin lähellä. Hotel Lirico, Via del Viminale 31, ☎ +39 06 48906230, e-mail: info@hotelirico.com. Rooman Ooppera-teatteria vastapäätä, suuressa historiallisessa rakennuksessa, joka edustaa 1800-luvun loppua. Hotel Luxor, Via Depretis 104, ☎ +39 6 485420. Hotel delle Muse, Via Tommaso Salvini 18, ☎ +39 6 808 8333". Kolmen tähden hotelli näköalapaikalla Piazza delle Muselle. Hotel Napoleon, Piazza Vittorio Emanuele II, 105 (Termini Station - Colosseum), ☎ +39 4467264. . Hotel Portoghesi, Via Dei Portoghesi 1, ☎ +39 06 6864231, e-mail: info@hotelportoghesiroma.it. lähellä ihastuttavaa Piazza Navonan aluetta ja historiallista keskusta. The Yellow Hotel, Via Palestro 49, ☎ +39 6 4463 554. Lähellä Terminin rautatieasemaa ja kaupungin keskustan nähtävyyksiä. Raikas sisustus, viehättävä pieni puutarha, sekä avulias ja monikielinen henkilökunta. Hotel Sonya, Via del Viminale, 58, ☎ +39 6 4819911, e-mail: info@hotelsonya.it. Hotel Teatro Pace, Via del Teatro Pace 33, ☎ +39 6 6879 075, e-mail: info@hotelteatropace.com. Ihastuttava hotelli Piazza Navonan lähellä. Hotel Trastevere House, Vicolo del Buco 7, ☎ +39 6 588 3774. Sijaitsee pienellä kujalla Trasteveressä, tyypillisessä 1700-luvun talossa. Residenza Belli, Via Goffredo Mameli, 47, ☎ +39 6 4542 8696, e-mail: info@residenzabelli.com. Vanha asunto tunnelmallisessa Trasteveren kaupunginosassa on muutettu viihtyisäksi pikkuhotelliksi. Hintaan kuuluu yksinkertainen aamiainen läheisessä kahvilassa. Tämä melkeinpä Via Luigi Santinin kulmassa oleva paikka voi olla hieman hankala löytää, sillä kyseessä on tavallinen asuintalo. Ovisummeri on kuitenkin merkitty pienellä opastekyltillä. Villa della Fonte, Via della Fonte dell'Olio 8, ☎ +39 06 5803797, e-mail: info@villafonte.com. === Hintavat === Boscolo Hotel Exedra, Piazza della Repubblica, 47, ☎ +39 6 489 381, e-mail: reservation@exedra.boscolo.com. Luksushotelli paljon vaativille 1800-luvulla rakennetussa valkoisessa marmoripalatsissa Rooman ytimessä. Henkeäsalpaavan ylellisessä hotellissa on 240 huonetta, kaksi kaikenkattavaa ravintolaa, suuri kattoterassi uima-altaineen ja moderni konferenssisali. Eden, Via Ludovisi 49, ☎ +39 6 478 121. Yksi ehdottomasti hienostuneimmista hotelleista Roomassa. Suosittu ja klassinen näköalaravintola La Terrazza, jossa kokki Heinz Becker touhuaa keittiössä. Grand Hotel St. Regis, Via Vittorio Emanuele Orlando 3, ☎ +39 6 47 091". Klassinen luksushotelli Piazza Repubblicalla. Punaiset samettiverhot ja kutsuvat nahkanojatuolit muistuttavat menneestä ajasta. 1894 rakennettu Grand sai maailman ensimmäisenä hotellina sähkövalot. Hotel Art, Via Margutta 56, ☎ +39 6 328 711. Hintava hotelli Via Marguttalla on modernisti sisutettu vanha kirkko. Hotel Aventino, Via S.Domenico 10, ☎ +39 6 570 057. Loistokas vaihtoehto 1800-luvun huvilassa. Vehreän ja arvokkaan ympäristönsä ansiosta voit kokea olevasi keitaalla keskellä suurkaupunkia. Lyhyen kävelymatkan päässä Testacciosta ja Trasteverestä. Hotel Bolivar, Via della Cordonata 6, ☎ +39 6 6791 614, e-mail: bolivar@ludovicigroup.com. Hotel Celio, Via Santi Quattro 35C, ☎ +39 6 7049 5333. Erittäin loistokas vaihtoehto melko lähellä Colosseumia. Huoneet on sisustettu pompeijilaiseen tyyliin. Hotel dei Mellini, Via Muzio Clementi 81, ☎ +39 6 324 771. Pieni luksushotelli lähellä Vatikaania. Hotel Giulio Cesare, Via degli Scipioni 287, ☎ +39 6 321 0751. Neljän tähden hotelli hienossa patriisihuvilassa. Hotelli on sisustettu antiikkisilla huonekaluilla. Hotel Hassler, Piazza Trinita dei Monti, 6, ☎ +39 6 699 340, e-mail: booking@hotelhassler.it. Loistokas hotelli Trinità dei Montin kirkon vieressä. Audrey Hepburn asui täällä Loma Roomassa -elokuvien kuvausten ajan. Hotel de Russie, Via del Babuino 9, ☎ +39 6 328 881". Piazza del Popolon lähellä, kaupungin keskustassa sijaitseva ensiluokkaisen mahtipontinen hotelli. Lord Byron, Via Giuseppe de Notaris 5, ☎ +39 6 3220 404. Vehreässä Pariolin kaupunginosassa sijaitsevasta romanttisesta hotellista avautuu näkymät Villa Borghesen puistoon. Art deco -tyylinen sisustus. Hotellin ravintolaa Sapori del Lord Byronia pidetään yhtenä Italian parhaimmista. Nazionale a Montecitorio, Piazza Montecitorio 131, ☎ +39 6 695 001". Parlamenttitalon vieressä Fontana di Trevin ja Piazza di Spagnan lähellä sijaitseva viehättävä hotelli. Radisson SAS es.Hotel, Via Filippo Turati 171, ☎ +39 6 444 841". Yksi Rooman loistokkaimmista design-hotelleista. Rautatien aseman läheisyys ei todellakaan laske hintoja alaspäin. Vaikka ei aikoisikaan yöpyä hotellissa, kannattaa kuitenkin pistäytyä ja miksei myös ottaa vaikka drinkki kattoterassila uima-altaan vierellä. Raphael, Largo Febo 2, ☎ +39 6 682 831. Hotelli sijaitsee vain muutaman askeleen päässä Piazza Navonalta. Hotellin aula ja huoneet on koristettu antiikilla ja muilla ylellisillä materiaaleilla. Ravintola on kansainvälisesti arvostettu ja kattoterassilta avautuu häikäisevän kaunis näköala kaupunkiin. Scalinata di Spagna, Piazza Trinità dei Monti 17, ☎ +39 6 6793 006. Huonevaraus kannattaa tehdä jo kuukausia, ellei peräti vuosia etukäteen. Hotellin 16:sta huoneesta on kova kysyntä, varsinkin niistä joista on parhaat näkymät kaupungin kattojen ylle. Vieraat voivat käydä lenkillä Villa Borghesen puistossa, jossa on myös maanalainen kuntosali. Shangri-La Corsetti, Viale Algeria 141, ☎ +39 6 5916 441. Neljän tähden hotelli Via Cristoforo Colombolla. 20 minuutin päässä Fiumicinon lentokentältä. Hotellin ravintola Corsetti on tunnettu kalaruuistaan. The Duke, Via Archimede 69, ☎ +39 6 372 221. Vauraassa Pariolin kaupunginosassa sijaitsevassa hotellissa on englantilaisen maaseutukartanon sisustus. Huoneet ovat ylellisiä, tilavia ja hyvin varusteltuja. Muun muassa kylpyhuoneet ovat marmoria. Westin Excelsior, Via Veneto 125, ☎ +39 6 470 81. On yksi Euroopan suurimmista hotelleista. Rooman kallein ja suurin sviitti löytyy täältä. == Pysy turvassa == Rooma on yhtä turvallinen kuin mikä tahansa muu eurooppalainen suurkaupunki. Älä kanna arvokasta tavaraa taskuissasi ja äläkä näytä turistilta; se on takuuvarma keino herättää taskuvarkaiden huomio. Jos huomaat näpistyksen olevan meneillään, huuda rohkeasti Aiuto, Ladro! (Apua, varas!). Roomalaiset eivät suhtaudu hyvin taskuvarkaisiin. Suosittelen katsomaan esimerkkivideon Italian taskuvarkaista. Väkivaltarikokset ovat harvinaisia. Vältä öisin liikkumista Terminin aseman etelä- ja itäpuolella ja Colosseumin ympäristössä. Pohjoismaalaisen vaikea olla näyttämästä Italiassa turistilta. Pidä pientä rahaa taskuissa, millä voit ostaa pienet asiat. Maksa ravintolassa isommalla rahalla, jotta aina käytettävissä pientä. == Pysy terveenä == Tavanomaiset rokotusohjelmaan kuuluvat rokotteet riittävät, kun matkustat Roomaan. Jos matkustat kesällä, ota mukaan aurinkorasvaa ja juo paljon vettä, sillä Rooman kesä on helteinen. Roomassa ja Italiassa ylipäätään vesijohtovesi on juomakelpoista. Juomakelvottomasta vedestä varoitetaan kyltillä, jossa lukee acqua non potabile. == Ota yhteyttä == 1 Suomen suurlähetystö (Ambasciata di Finlandia), Via Lisbona 3, 00198 Roma. == Jatka matkaa == Milano tai Venetsia, käydään usein Rooman matkan yhteydessä.